**ДО**

**ЧЛЕНОВЕТЕ**

**НА БТПП**

**Относно:** *Бизнес делегация до гр. Минск, Беларус (1-4 ноември 2016г.)*

**УВАЖАЕМИ ДАМИ И ГОСПОДА,**

Българската търговско-промишлена палата има удоволствието да Ви информира за организиране на **бизнес делегация до гр. Минск, Беларус** в периода **1-4 ноември 2016г**. и **провеждането на Беларуско-български бизнес форум**. Посещението се организира съвместно с Търговско-промишлената палата на Беларус.

Основният отрасъл в икономиката на Беларус е промишлеността - машиностроене, химическа, хранително-вкусова и други индустрии. Около 15% от населението (9,5 млн.души) е заето в селското стопанство, чиито основни производства са отглеждането на картофи и скотовъдството. От бившите съветски републики, Беларус е на пето място по БВП на глава от населението ($12 000) след Балтийските държави и Русия.

Секторите, от взаимен интерес за двустранно икономическо сътрудничество между България и Беларус включват: машиностроене, нефт и газ, производство на трактори. От беларуска страна проявяват интерес към: тежката промишленост ( износ на автобуси и тролейбуси за градския транспорт, резервни части и др.) лека промишленост ( износ на текстил и платове, внос на материали за производството на обувки, дрехи, и аксесоари); селско-стопанство и хранително-вкусова промишленост (внос/износ на зеленчуци, плодове, месо, алкохол, зехтин и др.)

По предварителни разчети разходите, свързани с посещението, възлизат на 2020 щ.д, в които са включени: пътуване със самолет, настаняване и 3 нощувки в 4 звезден хотел, 1 официална вечеря за участниците в бизнес делегацията, вътрешен транспорт, туристическа обиколка, медицинска застраховка, виза, информационна брошура и организационна такса. При реализирането на икономии от пътуването, сумите ще бъдат възстановени на участниците.

Фирмите, които имат интерес да участват в състава на бизнес делегацията, следва да изпратят попълнена приложената регистрационна форма и копие от международен паспорт на електронна поща:**irelations@bcci.bg**, както и да заплатят таксата за участие в **срок до 30 септември /петък/** **2016г.**

|  |  |  |
| --- | --- | --- |
| *с банков превод* *УНИКРЕДИТ БУЛБАНК**BIC код: UNCRBGSF* | **или** | *в брой* *на касата на БТПП,* *ул. Искър 9, София.* |
| IBAN: BG20 UNCR 7630 1100 3081 28 – сметка в щ.дIBAN: BG25 UNCR 7630 1000 3081 19- сметка в лева |
|  При последващ отказ за участие в делегацията, в срок до 4 октомври 2016г., БТПП възстановява 100 % от извършеното плащане. След изтичане на горепосоченият срок, при отказ от пътуване - сумата не се възстановява. |

За повече информация относно бизнес делегацията, организирана от БТПП, моля да се обръщате към дирекция „Международно сътрудничество и международни организации” при БТПП на телефони: 02 8117 494 и 02 8117 421.

 **Приложения:**

* Регистрационна карта
* Предварителна програма на посещението

С уважение,

**ЦВЕТАН СИМЕОНОВ**

Председател